Sodba Splošnega sodišča z dne 24. oktobra 2019 – MSI Svetovanje/EUIPO – Industrial Farmaceutica Cantabria (nume)
(Zadeva T-41/19)1
(Znamka Evropske unije – Postopek z ugovorom – Prijava figurativne znamke Evropske unije nume – Prejšnja besedna znamka Evropske unije numederm – Relativni razlog za zavrnitev – Verjetnost zmede – Člen 8(1)(b) Uredbe (EU) 2017/1001)
Jezik postopka: angleščina
Stranke
Tožeča stranka: MSI Svetovanje, marketing, d.o.o. (Vrhnika, Slovenija) (zastopnik: M. Maček, odvetnik)
Tožena stranka: Urad Evropske unije za intelektualno lastnino (zastopnik: K. Kompari in H. O'Neill, agenta)
Druga stranka pred odborom za pritožbe EUIPO: Industrial Farmaceutica Cantabria, SA (Madrid, Španija)
Predmet
Tožba zoper odločbo petega odbora za pritožbe pri EUIPO z dne 8. novembra 2018 (zadeva R 722/2018-5) v zvezi s postopkom z ugovorom med družbama Industrial Farmaceutica Cantabria in Nutrismart d.o.o.
Izrek
Tožba se zavrne.
Družbi MSI Svetovanje, marketing, d.o.o. se naloži plačilo stroškov.
____________
1 UL C 112, 25.3.2019.